Dalabyggð hefur auglýst eftir tilboðum í annan og síðari verkáfanga nýs leikskóla við Miðbraut í Búðardal . Í þessum áfanga er ílögn í gólf , einangrun útveggja og lofta ásamt rakavörn , lagnaklæðningu lofta og útveggja . Þá eru í áfanganum innveggir , einangrun og klæðning , málun , gólfefni innihurðir og innréttingar . Að þessu loknu á húsið að vera tilbúið til notkunar . Tilboðsfrestur er til 19. ágúst næstkomandi en verkinu á að vera lokið að fullu 15. desember í vetur . Þá hefur Dalabyggð einnig boðið út jarðvinnu og yfirborðsfrágang lóðarinnar umhverfis leikskólann en tilboðsfrestur í það verk er til 12. ágúst næstkomandi og verkinu á að vera lokið 1. nóvember í vetur .